Slovenska kronika, 15.3.2016


Naslov: Zaratustra bo spregovoril v Kostanjevici na Krki
Napoved za voditelja:

Nocoj ob 20. uri bo Anton Podbevšek Teater v Galeriji Božidarja Jakca v Kostanjevici na Krki uprizoril svojo 49. premierno predstavo, prvo v letu, ko mineva 10 let delovanja tega profesionalnega novomeškega gledališča. Gre za predstavo, ki jo je režiral njen ravnatelj Matjaž Berger, nosi naslov Tako je govoril Zaratustra. Nastala je po motivih Friedricha Nietzscheja in njegovi temeljni ideji o čezčloveku kot notranji preobrazbi človeka, da ustvari presežek samega sebe.

H1: Friedrich Wilhelm Nietzsche – Tako je govoril Zaratustra
H2: Anton Podbevšek Teater gostuje v Galeriji Božidarja Jakca v Kostanjevici na Krki

H3: V nekdanji samostanski cerkvi bodo izvedli kar 12 predstav

T- Iz Kostanjevice na Krki GORAN ROVAN /

X- Snemalec in montažer Tomi Naglič /

Filozofska pesnitev Tako je govoril Zaratustra velja za temeljno delo kontroverznega nemškega filozofa Nietzscheja, najbolj poveličevanega in hkrati zamolčanega ter zaničevanega.
T- MATJAŽ BERGER /
X- režiser predstave in ravnatelj Anton Podbevšek Teatra /

»Nietzsche je mislec za 21. stoletje. Zakaj Zaratustra, zato ker je pač to ena študija o čezčloveku. Gre za študijo, kako mora človek znotraj moči, volje vzpostavit vse strukture in elemente, za to, da bi lahko presegel samega sebe.«
Predstava je kolektivno delo, v njej med drugimi nastopajo kot igralci in soustvarjalci Pavle Ravnohrib, Jana Menger, Ana Pandur Predin, Janez Hočevar, z avtorsko glasbo pa skupina Laibach.

T- PAVLE RAVNOHRIB /
X- igralec Anton Podbevšek Teatra /

»Se mi zdi, da je v slovenski zavesti Nietzsche prikazan zelo na splošno. In večina ljudi pravzaprav ne vejo, ne poznajo bistvo njegovega nauka, če tako rečem, bistvo njegove misli in se mi zdi, da je prav po tej plati se to predstavo splača videti.«
V nekdanji samostanski cerkvi v Kostanjevici na Krki bodo uprizorili kar 12 predstav.
T- MATJAŽ BERGER /
X- režiser predstave in ravnatelj Anton Podbevšek Teatra /

»Izbrali smo ta princip produkcije zaradi tega, ker bomo lahko le tako delovali produkcijsko uspešno. Tko da tud pol v naslednji blok bo verjetno znotraj tega števila in morebitna gostovanja bodo tudi v bloku z določeno kvantiteto.«
V Anton Podbevšek Teatru načrtujejo, da bodo s to predstavo gostovali tudi v drugih krajih, tudi v tujini. Za uprizoritve v Kostanjevici pa so vstopnice še na voljo.

